উত্‍সবের হুল্লোড়। কালীপুজো, দীপাবলি উপলক্ষে আলোর মালায় সেজে উঠেছে চারদিক। তবে আধুনিক এলইডি বা চিরকালীন টুনি বাল্বের বাজারে, আজও সসম্মানে টিকে মাটির প্রদীপ। রূপ বদলেছে। এখন ফ্যাশন-দুরস্ত প্রদীপও। সাত সমুদ্র পারেও ছড়াচ্ছে তার আলোর ছটা।   
 ওয়েব ডেস্ক : উত্‍সবের হুল্লোড়। কালীপুজো, দীপাবলি উপলক্ষে আলোর মালায় সেজে উঠেছে চারদিক। তবে আধুনিক এলইডি বা চিরকালীন টুনি বাল্বের বাজারে, আজও সসম্মানে টিকে মাটির প্রদীপ। রূপ বদলেছে। এখন ফ্যাশন-দুরস্ত প্রদীপও। সাত সমুদ্র পারেও ছড়াচ্ছে তার আলোর ছটা।    হরেক কিসিমের LED লাইটের বাজার রমরমা। কিন্তু তা বলে মাটির প্রদীপ, একে কি ভুললে চলে! নতুনের ধাক্কাও টলাতে পারেনি পুরাতনকে। আদি, অকৃত্রিম প্রদীপ। এখন অবশ্য তারও হাজার রূপ। প্রাণ জুড়ানো.. মন ভোলানো। কুমোরটুলির বাজারে তৈরি এই মনমোহক দিয়া-বাতির সম্ভার কিন্তু পাড়ি দিচ্ছে শুধু ভিনরাজ্যে নয়, ভিনদেশেও। মালয়েশিয়া, দুবাই, ডেস্টিনেশন প্রচুর। দেশেও মন্ত্রী-সান্ত্রীদের বাড়ি সাজাতে, বরাত নেহাত কম মেলে না! আলোর মাঝেও অন্ধকারের ছিঁটে কিন্তু রয়েইছে। সরকারি সাহায্য নিয়ে শিল্পীদের মধ্যে রয়েছে ক্ষোভ। উত্‍সবের বাজারেও উঠে এল সেই আক্ষেপের সুর। তবে যতই ক্ষোভ-বিক্ষোভ থাক, উত্‍সবের আলো তাতে মোটেই ম্লান হয়নি। প্রদীপের ছটায় বরং আরও উজ্জ্বল, আনন্দ-উছ্বাস-উদ্দীপনা।